**תכנית הקשר הרב דורי בבית ספר מקיף ט', כתה י'3 אשדוד**

סיפורה של סבתא גולאבקי יעקבי

שם המשפחה לפני הנישואין : באיראן : שיפרי , ובארץ : ג'פרי .

שנת לידה :1950, ארץ לידה : איראן , עיר לידה : כורדיסטאן , שנת עלייה : 2005

שמות התלמידות: שילה מוטיעי , אביה אדרי, רותם לסרי, מרים קדוש.

שם המורה : חני שיראזיאן.

**החיים באיראן** (יש להדגיש שהשיחה מתנהלת בפרסית )

שילה: סבתא , תוכלי לספר לנו על הילדות שלך ?

סבתא: כן , אוכל לספר לך ,למרות שלא בדיוק חוויתי ילדות ,בגיל 12 החליטו לחתן אותי למרות שלא רציתי , ולא הייתה לי מילה בנושא , לאחר שהתחתנו עברנו לגור אצל חמותי למען האמת זה לא היה נישואים כלל מיכיוון שהיינו מאוד צעירים ולפני שהספקתי להנות מעצם העובדה שנישאתי , הייתי צריכה ללמוד את עבודות הבית ולעבוד במשק בית , כפי שצופה מבנות בגילי. בגיל 14 נכנסתי להריון עם בתי הבכורה ובגיל 15 היא נולדה וקראתי לה מהין .

שילה : כמה ילדים הבאת לעולם ?

סבתא : לפני שהספקתי להגיע לגיל 30 כבר הבאתי 10 ילדים .

לצערי איבדתי ארבעה מהילדים ....

כולם מתו מחוסר שירותי בריאות ותברואה , גם המחלה הקטנה ביותר יכלה לגרום למוות באותה תקופה , זה לא כמו עכשיו .

שילה : מה קרה להם סבתא ?

סבתא : הילד הראשון מת כשהיה בן שנה , היינו באירוע משפחתי באיראן והוא התחיל לחוש ברע , עלה לו החום ועד שהספקנו להגיע לבית חולים הוא נפטר. לצערי האחרים נפטרו מיד לאחר לידתם ושוב זה בגלל תנאי תברואה קשים , הרפואה לא הייתה מפותחת וההיגיינה הייתה לא טובה .

**פרטי הסיפור : המלחמה בין עיראק לאיראן .**

**"מלחמת איראן-עיראק (22 בספטמבר 1980 – 20 באוגוסט 1988) הייתה מלחמה בין הרפובליקה האסלאמית השיעית של איראן בהנהגתו של מנהיגה הרוחני רוחאללה ח'ומייני ורפובליקת בעת' ערבית לאומנית של עיראק בראשות סדאם חוסיין. המלחמה פרצה לאור היריבות הקשה בין המדינות, ובעקבות סכסוך גבולות באזור מחוז ח'וזסתאן... במלחמה השתתפו גם מיליציות עדתיות...והייתה התערבות מצד מספר מעצמות לרבות אספקת נשק וסיוע לוגיסטי. המלחמה בת שמונה השנים לא הביאה להישגים טריטוריאליים לאף אחת מהמדינות, אך עלתה בחייהם של כמיליון חיילים ואזרחים משני הצדדים". (ויקיפדיה)**

בשנת 1980 פרצה מלחמה בין עיראק לאיראן , היא הביאה איתה הרס רב והמון קורבנות .

אביה :איך נראו חייך בתקופת המלחמה ?

סבתא :ההפצצות מצד עיראק היו אוויריות ולכן היינו מכבים את האורות של הבית על מנת שלא ידעו שאנחנו בבית וכך לא יפציצו את ביתנו .

מרים: יש לך זיכרון ספציפי מהמלחמה?

סבתא: ליד הבית שלי היה חנות שמוכרת רק קמח , אחד מבני הבית רצה לצאת אבל הייתה לי הרגשה רעה ולא נתתי לו לצאת וכמה שעות לאחר מכן כאשר פתחנו את דלת הבית כל המקום היה מלוכלך בקמח כלומר שהפציצו קרוב לביתנו אם לא הייתי מונעת ממנו לצאת קרוב לוודאי שהוא היה מת.

רותם: האם נשארתם בבית כל תקופת המלחמה?

סבתא: לא, חמש שנים מתחילת המלחמה המצב רק הלך והחמיר ולכן החלטנו לברוח . לא לקחנו איתנו שום דבר פשוט נכנסנו לאוטו והחלטנו לנסוע לבית קברות כי ידענו שזה המקום הכי בטוח לנו כי זה מקום קדוש ולכן לא יפציצו שם. בבית הקברות גרנו חודש בערך ולאחר מכן נסענו לעיר הבירה טהראן מפני שהמלחמה לא הגיעה לשם , שם שכרנו חדר לכל המשפחה כעשרה אנשים וכך חיינו עד ששמענו שהמלחמה נגמרה ושבנו לביתנו.  
שילה: מה היו תוצאות המלחמה?

סבתא: המלחמה הביאה איתה הרס וחורבן רב ולקחה איתה הרבה קורבנות וזאת הסיבה שהרבה משטחי איראן הם בתי קברות , בגלל אותה מלחמה .

**פרטי הסיפור : סיפור עלייה .**

שילה : מדוע החלטת לעלות לארץ ?

סבתא : תמיד רציתי לעלות לארץ מפני שכבר שנישאתי ,כל משפחתי עלתה לארץ ולא עליתי מכיוון שהייתי נשואה והייתי צריכה להישמע לבעלי , והוא לא רצה לעלות לארץ ישראל .

לאחר הרבה שנים כשרוב מהילדים שלי עלו לארץ החלטתנו לעלות גם כן , אמא שלך לא עלתה איתנו ..

אביה : איך הצלחתם לעלות לארץ ממדינת ערבית עוינת ?

סבתא : ברחנו .. השארנו את כל רכושינו מאחורה , כדי שלא יחשדו שאנחנו עוזבים את איראן לתמיד .

אמרנו לרשויות שאנחנו נוסעים לחופשה בטורקיה , נסענו לטורקיה ומשם עלינו למטוס לארץ ישראל .

מרים : איך הרגשתם כשעליתם לארץ , לעזוב את הכל ולברוח למדינה שאתה לא יודע את המשך החיים שלך .., בלי כסף , בלי כלום ?

סבתא : היה לי קשה כי היינו צריכים לעזוב אותכם , אותך ואת משפחתך , בכל זאת אחת מהבנות שלי נשארה שם , וגם הדאגות , דאגתי אם נסתדר שם מבחינת השפה , או מבחינה כלכלית ..

רותם: האם הסתדרתם בסוף ?

סבתא :כן ברוך ה' הסתדרנו , המדינה מאוד עוזרת לעולים חדשים ..

אביה : איך היא בדיוק עזרה לכם ?

סבתא :יש את המרכז קליטה באזור בא' באשדוד שמאוד עזר לנו להתאקלם , כמו כן כל אדם מקבל קצבה של עולה חדש , שהיא עזרה לנו מאוד לפתח את החיים בארץ ישראל .